Парламенцкая рэспубліка

Парламенцкая рэспубліка — разнавіднасць рэспублікі з перавагай паўнамоцтваў на карысць парламента. У парламенцкай рэспубліцы ўрад адказвае толькі перад парламентам, а не перад прэзідэнтам.

Пры такой форме праўлення ўрад фармуецца з дэпутатаў партый, якія валодаюць большасцю галасоў у парламенце. Урад застаецца ва ўладзе да таго часу, пакуль мае падтрымку парламенцкай большасці. У выпадку страты даверу большасці парламента ўрад ці выходзіць у адстаўку, ці дамагаецца праз кіраўніка дзяржавы роспуску парламента і прызначэння новых выбараў. Такая форма праўлення існуе ў краінах, якія адрозніваюцца развітой, у значнай меры самарэгулявальнай эканомікай (Італія, Турцыя, Германія, Грэцыя, Ізраіль і інш.) Выбары пры такой сістэме дэмакратыі звычайна праводзяцца па партыйных спісах, гэта значыць выбаршчыкі галасуюць не за кандыдата, а за тую ці іншую партыю.

 Гл. таксама 
 Народная Рэспубліка
 Савецкая рэспубліка

Катэгорыя:Формы дзяржавы